Nr. L 65/28 De Europæiske Fællesskabers Tidende 6. 3. 97 KOMMISSIONENS FORORDNING (EF) Nr. 428/97 af 5. marts 1997 om åbning og forvaltning af fællesskabstoldkontingenter og -lofter for visse varer med oprindelse i Slovenien og om retningslinjer for tilpasning af disse kontingenter og lofter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 410/97 af 24. februar 1997 om visse procedurer for anvendelsen af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanlig- gender (1), særlig artikel 2, og ud fra følgende betragtninger: Interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Slovenien på den anden side om handel og handelsanlig- gender (?), i det følgende benævnt »aftalen«, anvendes midlertidigt fra den 1. januar 1997; aftalen fastsætter, at visse varer med oprindelse i Slovenien kan indføres i Fællesskabet inden for toldkontingenter og toldlofter til nedsat sats eller til nulsats; de i aftalen fast- satte toldkontingenter og toldlofter vedrører perioder på flere år; i aftalen fastsættes de årlige stigninger for told- kontingenterne og toldlofterne; Kommissionen skal vedtage gennemførelsesforanstalt- ninger til åbning af fællesskabstoldkontingenterne for de varer, der er anført i bilag I til denne forordning; der bør drages særlig omsorg for at sikre, at alle EF-importører har lige og vedvarende adgang til disse kontingenter, samt at de for kontingenterne fastsatte satser anvendes uden afbrydelse for al indførsel i medlemsstaterne, indtil kontingenterne er opbrugt; for at sikre en effektiv fælles forvaltning af disse kontingenter er intet til hinder for at bemyndige medlemsstaterne til på kontingentmængderne at trække de nødvendige mængder svarende til den faktiske indførsel; denne forvaltningsmåde kræver et nært samarbejde mellem medlemsstaterne og Kommissionen, og sidstnævnte skal i særdeleshed være i stand til at føre tilsyn med, hvor hurtigt kontingenterne opbruges, og underrette medlemsstaterne derom; () EFT nr. L 62 af 4. 3. 1997, s. 5. () EFT nr. L 344 af 31. 12. 1996, s. 3. med hensyn til de varer, der er anført i bilag II til denne forordning, og som er undergivet fællesskabstoldlofter, kan EF-tilsynet tage form af en administrativ procedure, der baseres på afskrivning af indførslen af de pågældende produkter på lofterne på fællesskabsplan, når varerne frembydes for toldmyndighederne med henblik på over- gang til fri omsætning; denne administrative  procedure kræver et nært samarbejde mellem medlemsstaterne og Kommissionen, og sidstnævnte skal i særdeleshed være i stand til at føre tilsyn med, hvilke mængder der afskrives på lofterne, og underrette medlemsstaterne derom; dette samarbejde må være særlig tæt, eftersom Kommissionen skal være i stand til at træffe passende foranstaltninger til at genindføre tolden, når lofterne er nået — UDSTEDT FØLGENDE FORORDNING: Artikel 1 Varer med oprindelse i Slovenien, der er opført i bilag I og Il, er omfattet af fællesskabstoldkontingenter eller -lofter som angivet i nævnte bilag, når varerne overgår til fri omsætning i Fællesskabet. Artikel 2 1. De i artikel 1 omhandlede toldkontingenter forvaltes af Kommissionen, der kan træffe de nødvendige foran- staltninger for at sikre en effektiv forvaltning af dem. 2. Såfremt en importør i en medlemsstat indgiver en angivelse om overgang til fri omsætning med anmodning om præferencebehandling for en vare, der er omfattet af denne forordning, og såfremt toldmyndighederne antager denne angivelse, trækker den pågældende medlemsstat ved meddelelse til Kommissionen på den relevante kontingentmængde en mængde svarende til behovet. Anmodningerne om sådanne træk med oplysning om datoen for antagelsen af de nævnte angivelser skal straks fremsendes til Kommissionen. Sådanne træk tillades af Kommissionen afhængigt af datoen for, hvornår toldmyndighederne i den pågældende medlemsstat har antaget angivelserne om overgang til fri omsætning, og forudsat at den resterende kontingent- mængde giver mulighed herfor.